# KRITERIJI ZA KVALITATIVNI ODABIR PONUDITELJA

## **Osnove za isključenje ponuditelja - obvezne**

**Naručitelj će isključiti ponuditelja iz postupka javne nabave ako utvrdi da je:**

* + 1. gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja je državljanin Republike Hrvatske, pravomoćnom presudom osuđena za:

1. **sudjelovanje u zločinačkoj organizaciji, na temelju**

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja (Kaznenog zakona)
* članka 333. (udruživanje za počinjenje kaznenih djela), iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

1. **korupciju, na temelju**

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

1. **prijevaru, na temelju**

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

1. **terorizam ili kaznena djela povezana s terorističkim aktivnostima, na temelju**

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

1. **pranje novca ili financiranje terorizma, na temelju**

* članka 98. (financiranje terorizma) i članka 265. (pranje novca) Kaznenog zakona
* pranje novca (članak 279.) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),

1. **dječji rad ili druge oblike trgovanja ljudima, na temelju**

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

Naručitelj će isključiti ponuditelja iz postupka javne nabave ako utvrdi da je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 3.1.1. podtočaka a) do f) ove Dokumentacije o nabavi i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka a) do f) Direktive 2014/24/EU.

**Gospodarski subjekt dužan je u ponudi u svrhu utvrđivanja okolnosti iz točke 3.1.1. dostaviti:**

**Ispunjen Standardni obrazac za Europsku jedinstvenu dokumentaciju o nabavi (ESPD) – dio III. Osnove za isključenje, A: Osnove povezane s kaznenim presudama**

* + 1. **Naručitelj će isključiti ponuditelja iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:**

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

**Gospodarski subjekt dužan je u ponudi u svrhu utvrđivanja okolnosti iz točke 3.1.2. dostaviti:**

* **Ispunjen Standardni obrazac za Europsku jedinstvenu dokumentaciju o nabavi (ESPD) – dio III. Osnove za isključenje, B: Osnove povezane s plaćanjem poreza ili doprinosa za socijalno osiguranje – za sve gospodarske subjekte u ponudi**

**Odredbe o „samokorigiranju“:**

Gospodarski subjekt kod kojeg su ostvarene osnove za isključenje iz točke 3.1.1. ove Dokumentacije o nabavi, može javnom naručitelju, kao sastavni dio ponude, dostaviti dokaze o mjerama koje je poduzeo, ukoliko takvi dokazi postoje, kako bi dokazao svoju pouzdanost bez obzira na postojanje relevantne osnove za isključenje („samokorigiranje“). Nadalje, takav gospodarski subjekt obvezan je u ESPD obrascu u dijelu *A: OSNOVE POVEZANE S KAZNENIM PRESUDAMA opisati poduzete mjere* vezano uz „samokorigiranje“.

Poduzimanje mjera iz prethodne točke gospodarski subjekt dokazuje:

* 1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,
  2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,
  3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

U cilju dokazivanja gore navedenih poduzetih mjera, Ponuditelj u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja.

Javni naručitelj neće isključiti gospodarskog subjekta iz postupka javne nabave ako ocijeni da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.1. ove Dokumentacije o nabavi iz postupka javne nabave je **pet godina** od dana pravomoćnosti presude, osim ako pravomoćnom presudom nije određeno drukčije.

## **Način dokazivanja nepostojanja osnova za isključenje gospodarskog subjekta**

1. Kao dostatan dokaz da ne postoje osnove za isključenje iz točke 3.1.1. ove Dokumentacije o nabavi, naručitelj će prihvatiti: izvadak iz kaznene evidencije ili drugog odgovarajućeg registra ili, ako to nije moguće, jednakovrijedan dokument nadležne sudske ili upravne vlasti u državi poslovnog nastana ponuditelja, odnosno državi čiji je osoba državljanin.
2. Kao dostatan dokaz da ne postoje osnove za isključenje iz točke 3.1.2. ove Dokumentacije o nabavi, naručitelj će prihvatiti: potvrdu porezne uprave ili drugog nadležnog tijela u državi poslovnog nastana ponuditelja.
3. Ako se u državi poslovnog nastana ponuditelja, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkama 3.1.1. i 3.1.2. ove Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

**NAPOMENA 1.:** Gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja je državljanin Republike Hrvatske, nepostojanje osnova za isključenje iz točke 3. dokazuje:

* Izjavom o nekažnjavanju davatelja s ovjerenim potpisom kod javnog bilježnika i to za gospodarski subjekt i za osobu/e ovlaštenu/e za zastupanje gospodarskog subjekta na OBRASCU-PRILOG 1., a za ostale osobe iz članka 251. stavka 1. točka 1. na OBRASCU-PRILOG 2., koji su sastavni dio ove dokumentacije o nabavi,
* Potvrdom Porezne uprave o stanju duga.

**NAPOMENA 2.:** Ako se u državi poslovnog nastana gospodarskog subjekta, odnosno u državi čiji je osoba državaljanin ne izdaju dokumenti iz članka 265. stavka 1. ili ako ne obuhvaćaju sve okolnosti iz članka 251. stavka 1.i članka 252. stavka 1.. ZJN 2016., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin (sukladno članku 265. stavak 2.).

Radi lakšeg sastavljanja i ovjeravanja gore navedenih izjava od strane gospodarskog subjekta koji nema poslovni nastan u Republici Hrvatskoj, Naručitelj je kao sastavni dio dokumentacije o nabavi priložio primjere obrazaca.

## **Kriteriji za odabir gospodarskog subjekta (uvjeti sposobnosti ponuditelja)**

Gospodarski subjekt u ovom otvorenom postupku javne nabave mora dokazati:

* sposobnost za obavljanje profesionalne djelatnosti,
* tehničku i stručnu sposobnost.

### **Sposobnost za obavljanje profesionalne djelatnosti**

Javni naručitelj je u ovoj Dokumentaciji o nabavi odredio uvjete za obavljanje profesionalne djelatnosti kojima se osigurava da gospodarski subjekti imaju sposobnost za obavljanje profesionalne djelatnosti potrebnu za izvršenje predmetnog ugovora o javnoj nabavi. Svi uvjeti za obavljanje profesionalne djelatnosti su vezani uz predmet nabave i razmjerni predmetu nabave. U nastavku se navode uvjeti sposobnosti za obavljanje profesionalne djelatnosti:

* + - 1. Ponuditelj mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

**Gospodarski subjekt dužan je u ponudi u svrhu utvrđivanja uvjeta sposobnosti iz točke 3.3.1. 1.dostaviti:**

* **Ispunjen Standardni obrazac za Europsku jedinstvenu dokumentaciju o nabavi (ESPD) – dio IV. Kriteriji za odabir gospodarskog subjekta A: Sposobnost za obavljanje profesionalne djelatnosti, točka 1) – za sve gospodarske subjekte u ponudi**

Upis u registar dokazuje se **odgovarajućim izvatkom** iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana. Naručitelj ne propisuje starost navedenog dokumenta. Gospodarski subjekt ovim dokazom, kao ažuriranim popratnim dokumentom, dokazuje da su podaci koji su sadržani u dokumentu važeći, odnosno da odgovaraju činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

* + - 1. Ponuditelj mora dokazati sposobnost da posjeduje ovlaštenje za obavljanje djelatnosti prijevoza putnika.

Kako bi mogao izvršiti ugovor za predmet nabave ponuditelj mora dostaviti važeću Licenciju (Odobrenje za obavljanje djelatnosti prijevoza putnika) za djelatnost javnog cestovnog prijevoza izdane temeljem članka 14., 29. i 115. Zakona o prijevozu u cestovnom prometu („Narodne novine“ broj 82/13).

**Gospodarski subjekt dužan je u ponudi u svrhu utvrđivanja uvjeta sposobnosti iz točke 3.3.1. 2.dostaviti:**

* **Ispunjen Standardni obrazac za Europsku jedinstvenu dokumentaciju o nabavi (ESPD) – dio IV. Kriteriji za odabir gospodarskog subjekta A: Sposobnost za obavljanje profesionalne djelatnosti, točka 2.**

### **Tehnička i stručna sposobnost**

Javni naručitelj je odredio uvjete tehničke i stručne sposobnosti kojima se osigurava da gospodarski subjekt ima dovoljnu razinu iskustva. Svi uvjeti tehničke i stručne sposobnosti su vezani uz predmet nabave i razmjerni predmetu nabave. U nastavku se navode uvjeti tehničke i stručne sposobnosti.

* + - 1. Sposobnost iz ove točke ponuditelj dokazuje popisom glavnih pruženih usluga istih ili sličnih kao što je predmet nabave izvršenih u godini u kojoj je započeo postupak javne nabave i tijekom 3 godine koje prethode toj godini

Popis sadrži vrijednost usluge, datum te naziv druge ugovorne strane.

Iz popisa mora biti vidljivo da je ponuditelj uredno izvršio iste ili slične usluge u vrijednosti od minimalno 1.600.000,00 kuna (bez PDV-a) odnosno u visini procijenjene vrijednosti nabave.

**Gospodarski subjekt dužan je u ponudi u svrhu utvrđivanja uvjeta sposobnosti iz točke 3.3.2.1.dostaviti:**

* **Ispunjen Standardni obrazac za Europsku jedinstvenu dokumentaciju o nabavi (ESPD) – dio IV. Kriteriji za odabir gospodarskog subjekta C: Tehnička i stručna sposobnost, točka 1 b)** 
  + - 1. Potrebni tehnički resursi – ponuditelj mora dokazati koja vozila će mu biti na raspolaganju u svrhu izvršenja ugovora

**Gospodarski subjekt dužan je u ponudi u svrhu utvrđivanja uvjeta sposobnosti iz točke 3.3.2.2.dostaviti:**

* **Ispunjen Standardni obrazac za Europsku jedinstvenu dokumentaciju o nabavi (ESPD) – dio IV. Kriteriji za odabir gospodarskog subjekta C: Tehnička i stručna sposobnost, točka 9. – ukoliko ponuditelj ispunjava sve uvjete iz točke 3.3.2.2. od a) do e), pod točkom 9. Upisuje „DA“**

Naručitelj će prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, radi dokazivanja sposobnosti iz ove točke dostavi sljedeće ažurirane popratne dokumente:

1. Izvod licencije za pojedino vozilo kojim će obavljati prijevoz učenika, a u skladu s člankom 26. stavak 1. Zakona o prijevozu u cestovnom prometu. Ovaj dokaz potrebno je dostaviti za svako vozilo kojim ponuditelj namjerava izvršiti predmetnu uslugu prijevoza. Ovim dokazom ponuditelj dokazuje da svako vozilo kojim će izvršavati predmetnu uslugu prijevoza ispunjava uvjete za obavljanje djelatnosti javnog prijevoza.

Ako prijevoznik posjeduje Licenciju Zajednice sukladno odredbama Uredbe (EZ-a) broj 1071/2009, Uredbe (EZ-a) 1072/2009, Uredbe (EZ-a) 1073/2009, potrebno je dostaviti broj ovjerenih vjerodostojnih preslika licencije, koji odgovaraju broju vozila koje ponuditelj nudi jer iste nisu vezane za autobuse (nadležno Ministarstvo mora, prometa i infrastrukture licencirane autobuse ne veže za određenu Ovjerenu presliku licencije).

Ovjerene vjerodostojne preslike se razlikuju po svom broju, stoga je nužno dostaviti ovjerene vjerodostojne preslike različitih brojeva za onoliko vozila koliko ih ponuditelj nudi.

Ako prijevoznik posjeduje Licenciju za unutarnji prijevoz koju izdaje ured državne uprave u županiji nadležno za poslove prometa, potrebno je dostaviti izvod licencije za svako pojedino vozilo koje ponuditelj nudi za izvršenje predmetne usluge prijevoza.

1. Važeće potvrde o ispunjavanju uvjeta za autobuse kojim se organizirano prevoze djeca (**obavezna za svako vozilo kojim će se vršiti prijevoz djece**) izdane sukladno Pravilniku o uvjetima koje moraju ispunjavati autobusi kojima se organizirano prevoze djeca ( „Narodne novine“, broj 100/08 i 20/09).

Navedenom potvrdom ponuditelj dokazuje da posjeduje minimalnu razinu tehničke i stručne sposobnosti za obavljanje djelatnosti povezane s predmetom nabave.

Navedene potvrde dostavljaju se za svako vozilo koje je potrebno za izvršenje usluge koja je predmet nabave.

1. Popis vozila uz obvezno navođenje registracijskih oznaka vozila koja ponuditelj nudi za izvršenje predmetne usluge.
2. Presliku prometne dozvole za svako ponuđeno vozilo.
3. Presliku ugovora o najmu odnosno leasingu za svako vozilo kojim će se izvršavati usluga prijevoza ukoliko ponuđeno vozilo nije u vlasništvu ponuditelja.